નવી દિલ્હીઃ જો તમે એક યુવા ગ્રેજ્યુએટ ભારતીય છો અને ગ્રીન કાર્ડ પ્રાપ્ત કરીને અમેરિકામાં કામ કરવા ઈચ્છો છો તો એવું પણ બની શકે કે તમારે આના માટે આખી જીંદગી રાહ જોવી પડે. હકીકતમાં અમેરિકામાં ગ્રીન કાર્ડ પ્રાપ્ત કરવા માટે લાઈનમાં ઉભેલા લોકોની કુલ સંખ્યા પૈકી 75 ટકા જેટલા ભારતીયો છે. યૂએસસીઆઈએસ દ્વારા તાજેતરમાં જાહેર થયેલા આંકડાઓ અનુસાર મે 2018 સુધી રોજગાર આધારિત પ્રાથમિકતા શ્રેણી અંતર્ગત 3,95,025 વિદેશી નાગરિક ગ્રીન કાર્ડ પ્રાપ્ત કરવા માટે લાઈનમાં હતા. આ લોકો પૈકી 3,06,601 જેટલા ભારતીયો હતા.